title: 2007/436/EK,Euratom: A Tanács határozata ( 2007. június 7. ) az Európai Közösségek saját forrásainak rendszeréről

text:
               23.6.2007

               HU

               Az Európai Unió Hivatalos Lapja

               L 163/17

      A TANÁCS HATÁROZATA

   (2007. június 7.)
   az Európai Közösségek saját forrásainak rendszeréről
   (2007/436/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 269. cikkére,
   tekintettel az Európai Atomenergia-közösséget létrehozó szerződésre és különösen annak 173. cikkére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel a Számvevőszék véleményére (2),
   tekintettel az Európai Gazdasági és Szociális Bizottság véleményére (3),
   mivel:

               (1)

               Az Európai Tanács 2005. december 15.–16-i brüsszeli ülésén többek között arra a következtetésre jutott, hogy a saját forrásokról szóló megállapodásokat a méltányosság általános céljának figyelembevételével kell megkötni. Ezeknek a megállapodásoknak – az Európai Tanács 1984. évi fontainebleau-i ülésének vonatkozó következtetéseivel összhangban – ezért biztosítaniuk kell, hogy egyetlen tagállamra se nehezedjen a viszonylagos jólétéhez képest túlzott költségvetési teher. Ezért helyénvaló egyes tagállamokkal kapcsolatban rendelkezéseket hozni.

               (2)

               A Közösségek saját forrásai rendszerének megfelelő forrásokat kell biztosítania a közösségi politikák szabályos fejlődéséhez, figyelemmel a szigorú költségvetési fegyelem szükségességére is.

               (3)

               E határozat alkalmazásában a bruttó nemzeti jövedelmen (GNI) a piaci árakon meghatározott éves GNI-t kell érteni, ahogyan azt a Bizottság a Közösségben a nemzeti és regionális számlák európai rendszerének (a továbbiakban: ESA 95) alkalmazásában, a 2223/96/EK tanácsi rendelettel (4) összhangban meghatározza.

               (4)

               Tekintettel a költségvetés és a saját források területén az ESA 79-ről az ESA 95-re történő váltásra, és annak érdekében, hogy a Közösségek rendelkezésére bocsátott pénzügyi források összege változatlan maradjon, a Bizottság – az Európai Közösségek saját forrásainak rendszeréről szóló, 2000. szeptember 29-i 2000/597/EK, Euratom tanácsi határozat (5) 3. cikkének (1) és (2) bekezdésével összhangban – két tizedes pontossággal, az említett cikkben szereplő képlet alapján újraszámította a saját források felső határát és a kötelezettségvállalási előirányzatok felső határát. A Bizottság 2001. december 28-án közölte az új felső határokat a Tanáccsal és az Európai Parlamenttel. A saját források felső határát a Bizottság a tagállamok piaci árakon számított teljes GNI-jének 1,24 %-ában állapította meg, a kötelezettségvállalási előirányzatok felső határát pedig a tagállamok teljes GNI-jének 1,31 %-ában. Az Európai Tanács 2005. december 15.–16-i ülésén arra a következtetésre jutott, hogy ezeket a felső határokat a jelenlegi szinten kell tartani.

               (5)

               A Közösségek rendelkezésére bocsátott pénzügyi források változatlanul tartása érdekében az ESA 95-ben bekövetkező, a GNI szintjének jelentős változásával együtt járó módosítások esetén helyénvaló a GNI százalékában kifejezett felső határokat kiigazítani.

               (6)

               A többoldalú kereskedelmi tárgyalások uruguayi fordulója keretében megkötött megállapodásoknak az Európai Unió jogában történő végrehajtását követően már nincs lényeges különbség a mezőgazdasági vámok és az egyéb vámok között. Ezért indokolt megszüntetni ezt a különbségtételt az Európai Unió általános költségvetése területén.

               (7)

               Az átláthatóság és az egyszerűség érdekében az Európai Tanács 2005. december 15.–16-án arra a következtetésre jutott, hogy a hozzáadottérték-adóból (HÉA) származó forrás lehívásának legnagyobb mértékét 0,30 %-ban kell megállapítani.

               (8)

               Az Európai Tanács 2005. december 15.–16-i ülésén arra a következtetésre jutott, hogy Ausztria, Hollandia, Németország és Svédország csökkentett HÉA-lehívási kulcsot alkalmazhat a 2007–2013-as időszakban, valamint Hollandia és Svédország ugyanebben az időszakban bruttó csökkentéseket élvezhet az éves GNI-alapú hozzájárulások tekintetében.

               (9)

               Az Európai Tanács 2005. december 15.–16-i ülésén arra a következtetésre jutott, hogy továbbra is maradjon meg az Egyesült Királyság javára szóló korrekciós mechanizmus, valamint Ausztria, Hollandia, Németország és Svédország csökkentett részvétele a korrekció finanszírozásában. A 2009 és 2011 közötti fokozatos bevezető időszakot követően azonban az Egyesült Királyságnak teljes mértékben részt kell vennie a bővítés költségeinek finanszírozásában, leszámítva a közvetlen mezőgazdasági kifizetéseket és a piachoz kapcsolódó kiadásokat, valamint a vidékfejlesztési kiadásoknak az Európai Mezőgazdasági Orientációs és Garanciaalap (EMOGA) Garanciarészlegéből származó részét. Az Egyesült Királyság javára történő korrekció kiszámítását ezért fokozatosan kiigazítják az Európai Unióhoz 2004. április 30. után csatlakozó tagállamokra felosztott kiadások kizárásával, kivéve a fent említett mezőgazdasági és vidékfejlesztési kiadásokat. Az Egyesült Királyság kiegészítő hozzájárulása, amelyet a felosztott kiadások csökkentése eredményez, a 2007–2013-as időszakban nem haladhatja meg a 2004-es árakon számított 10,5 milliárd eurót. 2013 előtti további bővítés esetén – Bulgária és Románia csatlakozását leszámítva – az összeget megfelelően ki kell igazítani.

               (10)

               Az Európai Tanács 2005. december 15.–16-i ülésén arra a következtetésre jutott, hogy a 2000/597/EK, Euratom határozat 4. cikke második bekezdése f) pontjának rendelkezései – amelyek a csatlakozó országok éves előcsatlakozási kiadásainak az Egyesült Királyság javára történő korrekció kiszámításából való kivételével kapcsolatosak – 2013 végét követően ne legyenek alkalmazandók.

               (11)

               Az Európai Tanács 2005. december 15.–16-i ülésén felkérte a Bizottságot, hogy végezzen teljes és széles körű felülvizsgálatot, amely kiterjed az EU – a Közös Agrárpolitikát (KAP) is magában foglaló – kiadásainak, valamint – az egyesült királyságbeli csökkentést is magában foglaló – forrásainak valamennyi vonatkozására, és erről 2008–2009-ben tegyen jelentést.

               (12)

               Rendelkezéseket kell megállapítani, hogy szabályozzák a 2000/597/EK, Euratom határozatban előírt rendszerről az e határozattal bevezetett rendszerre történő áttérést.

               (13)

               Az Európai Tanács 2005. december 15.–16-i ülésén arra a következtetésre jutott, hogy e határozatnak 2007. január 1-jén kell hatályba lépnie,

         MEGHATÁROZTA EZEKET A RENDELKEZÉSEKET, ÉS AJÁNLJA A TAGÁLLAMOKNAK AZOK ELFOGADÁSÁT:
   1. cikk
   A következő cikkekben megállapított szabályoknak megfelelően, az Európai Közösséget létrehozó szerződés (a továbbiakban: az EK-Szerződés) 269. cikkének és az Európai Atomenergia-közösséget létrehozó szerződés (a továbbiakban: az Euratom-Szerződés) 173. cikkének megfelelően, a Közösségek számára saját forrásokat biztosítanak az Európai Unió általános költségvetésének finanszírozására.
   Az Európai Unió általános költségvetését, az egyéb bevételek sérelme nélkül, teljes mértékben a Közösségek saját forrásaiból finanszírozzák.
   2. cikk
   (1)   Az Európai Unió költségvetésében a saját forrásokat a következőkből álló bevételek alkotják:

               a)

               lefölözések, támogatások, kiegészítő vagy kompenzációs összegek, kiegészítő összegek vagy tényezők, a közös vámtarifa szerinti vámok és egyéb vámok, amelyeket a harmadik országokkal folytatott kereskedelem tekintetében a Közösségek intézményei már megállapítottak vagy meg fognak állapítani, az Európai Szén- és Acélközösséget létrehozó, hatályát vesztett szerződés hatálya alá tartozó termékekre kiszabott vámok, valamint a cukorágazat piacának közös szervezése keretein belül nyújtott hozzájárulások és egyéb vámok;

               b)

               e cikk (4) bekezdése második albekezdésének sérelme nélkül az összes tagállamra érvényes egységes kulcs alkalmazása a harmonizált hozzáadottérték-adó alapjára, amely alapot a közösségi szabályok alapján állapítanak meg. A (7) bekezdésben meghatározottaknak megfelelően az e célból figyelembe vett adóalap egyik tagállam esetében sem haladhatja meg a GNI 50 %-át;

               c)

               e cikk (5) bekezdése második albekezdésének sérelme nélkül, a költségvetési eljárás alapján, valamennyi egyéb bevétel összegének figyelembevételével meghatározott egységes kulcsnak valamennyi tagállam GNI-jének összegére történő alkalmazása.

         (2)   Az Európai Unió általános költségvetésében szereplő saját forrásnak minősül a bármilyen olyan új teherből származó bevétel is, amelyet valamely közös politika keretében az EK-Szerződésnek vagy az Euratom-Szerződésnek megfelelően vezettek be, feltéve hogy betartották az EK-Szerződés 269. cikke szerinti eljárást vagy az Euratom-Szerződés 173. cikke szerinti eljárást.
   (3)   A tagállamok beszedési költség címén megtartják az (1) bekezdés a) pontjában említett összegek 25 %-át.
   (4)   Az (1) bekezdés b) pontjában említett egységes kulcs 0,30 %.
   Kizárólag a 2007–2013-as időszakra a hozzáadottérték-adóból származó forrás lehívási kulcsa Ausztria esetében 0,225 %, Németország esetében 0,15 %, Hollandia és Svédország esetében pedig 0,10 %.
   (5)   Minden tagállam GNI-jére az (1) bekezdés c) pontjában említett egységes kulcsot alkalmazzák.
   Kizárólag a 2007–2013-as időszakban, 2004-es árakon számítva, Hollandia az éves GNI-hozzájárulásából bruttó 605 millió EUR, Svédország pedig az éves GNI-hozzájárulásából bruttó 150 millió EUR csökkentést vehet igénybe. Ezeket az összegeket folyó árakra igazítják az EU aktuális, euróban kifejezett GDP-deflátorának alkalmazásával, amelyet a Bizottság ad meg, és amely az előzetes költségvetési tervezet kidolgozásakor rendelkezésre áll. Ezeket a bruttó csökkentéseket az Egyesült Királyság javára történő, e határozat 4. és 5. cikkében említett korrekció számítása és finanszírozása után kell nyújtani, amelyre így e csökkentések nincsenek hatással.
   (6)   Amennyiben a pénzügyi év elején a költségvetést még nem fogadták el, az új kulcsok hatálybalépéséig a már létező HÉA- és GNI-lehívási kulcsokat kell alkalmazni.
   (7)   E határozat alkalmazásában a GNI az adott évre piaci árakon meghatározott GNI, ahogyan azt a Bizottság az ESA 95 alkalmazásában, a 2223/96/EK tanácsi rendelettel összhangban meghatározza.
   Amennyiben az ESA 95 módosításai jelentős változásokat eredményeznek a Bizottság által meghatározott GNI-ben, a Tanács a Bizottság javaslata alapján egyhangúlag, és az Európai Parlamenttel folytatott konzultációt követően határoz arról, hogy e módosításokat e határozat alkalmazásában figyelembe kell-e venni.
   3. cikk
   (1)   Az éves kifizetési előirányzatokat fedező, a Közösségek számára allokált saját források teljes összege nem haladhatja meg az összes tagállam GNI-je összegének 1,24 %-át.
   (2)   Az Európai Unió általános költségvetésében szereplő kötelezettségvállalási előirányzatok teljes éves összege nem haladhatja meg a tagállamok teljes GNI-jének 1,31 %-át.
   A kötelezettségvállalási előirányzatok és a kifizetési előirányzatok között helyes arányt kell fenntartani annak érdekében, hogy összeegyeztethetőségük, valamint az (1) bekezdés szerinti felső határ betartása az elkövetkező években biztosítható legyen.
   (3)   Amennyiben az ESA 95 módosításai jelentős változásokat eredményeznek az e határozat alkalmazásában meghatározott GNI szintjében, az (1) és (2) bekezdésben meghatározott kifizetési és kötelezettségvállalási felső határokat a Bizottság a következő képlet alapján újraszámítja:

   ahol t a legutolsó teljes év, amelyre vonatkozóan az a piaci áron számított bruttó nemzeti jövedelem összehangolásáról (GNI-rendelet) szóló, 2003. július 15-i 1287/2003/EK, Euratom tanácsi rendelet (6) szerinti adatok rendelkezésre állnak.
   4. cikk
   (1)   Az Egyesült Királyság korrekcióban részesül a költségvetési egyensúlytalanságok tekintetében.
   E korrekciót a következőképpen határozzák meg:

               a)

               kiszámítják az előző pénzügyi évben a következők között fennálló különbséget:

                           —

                           az Egyesült Királyság százalékos részesedése a nem maximált hozzáadottértékadó-alapok összegéből, és

                           —

                           az Egyesült Királyság százalékos részesedése az összes felosztott kiadásból;

               b)

               megszorozzák az így kapott különbséget az összes felosztott kiadással;

               c)

               a b) pont szerinti eredményt megszorozzák 0,66-dal;

               d)

               a c) pont szerinti eredményből kivonják az Egyesült Királyságnak a maximált hozzáadottérték-adóra történő áttéréséből eredő hatásokat és a 2. cikk (1) bekezdésének c) pontjában említett befizetéseket, nevezetesen a következők közötti különbséget:

                           —

                           azon összeg, amelyet az Egyesült Királyságnak a 2. cikk (1) bekezdésének b) és c) pontjában említett források által finanszírozott összegekbe kellett volna fizetnie, ha az egységes kulcsot a nem maximált hozzáadottértékadó-alapokra alkalmazták volna, és

                           —

                           az Egyesült Királyság befizetései a 2. cikk (1) bekezdésének b) és c) pontja alapján;

               e)

               a d) pont szerinti eredményből kivonják az Egyesült Királyság azon nettó nyereségét, amely a 2. cikk (1) bekezdésének a) pontjában említett források százalékarányának növekedéséből származik, és amelyet a tagállamok a beszedés és az ezzel összefüggő költségek fedezésére tartottak meg;

               f)

               az EU minden egyes bővítésekor kiszámítják az ellentételezés csökkentése érdekében az e) pont szerinti eredmény kiigazítását, ezáltal biztosítják, hogy azon kiadás, amely a bővítés előtt változatlan volt, a bővítés után se csökkenjen. E kiigazítást az összes felosztott kiadás olyan összeggel való csökkentésével kell végrehajtani, amely a csatlakozó országok éves, csatlakozás előtti kiadásának felel meg. Az összes így kiszámított összeget át kell vinni a következő évekre, és évente ki kell igazítani az EU legutóbbi rendelkezésre álló, euróban kifejezett GDP-deflátorának alkalmazásával, amelyet a Bizottság ad meg. Ezt a költségvetésben 2014-ben első ízben szereplő korrekcióval kezdődően nem kell alkalmazni;

               g)

               a kiszámított összeget kiigazítják úgy, hogy a teljes felosztott kiadásból levonják a 2004. április 30. után csatlakozó tagállamok teljes felosztott kiadását, kivéve a közvetlen mezőgazdasági kifizetéseket és a piachoz kapcsolódó kiadásokat, valamint a vidékfejlesztési kiadásoknak az EMOGA Garanciarészlegéből származó részét.

         A levonást az alábbi ütemezés szerint fokozatosan növelik.

               Az Egyesült Királyság javára történő korrekció költségvetésben való szerepeltetésének első éve:

               A bővítéssel kapcsolatos (fent meghatározott) kiadásoknak az Egyesült Királyság javára történő korrekció kiszámításából kiveendő százalékos aránya

               2009

               20

               2010

               70

               2011

               100

         (2)   A 2007–2013-as időszakban az Egyesült Királyság kiegészítő hozzájárulása, amelyet az (1) bekezdés g) pontjában említett felosztott kiadások csökkentése eredményez, nem haladhatja meg a 2004-es árakon számított 10,5 milliárd eurót. A Bizottság szolgálatai minden évben ellenőrzik, hogy a korrekció kiigazításainak összege meghaladja-e ezt az összeget. E számítás céljából a folyó árakon számított összegeket átváltják 2004-es árakra az EU legutóbbi rendelkezésre álló, euróban kifejezett GDP-deflátorának alkalmazásával, amelyet a Bizottság ad meg. A 10,5 milliárd EUR értékű felső határ átlépése esetén az Egyesült Királyság hozzájárulását megfelelően csökkentik.
   2013 előtti további bővítés esetén a 10,5 milliárd EUR értékű felső határt megfelelően felfelé igazítják.
   5. cikk
   (1)   A korrekció költségét a következő rendelkezéseknek megfelelően a többi tagállam viseli:

               a)

               a költség megosztását először a 2. cikk (1) bekezdésének c) pontjában említett befizetések egyes tagállamokra jutó hányada alapján számolják ki, az Egyesült Királyság kivételével, valamint Hollandia és Svédország 2. cikk (5) bekezdésében említett GNI-alapú hozzájárulásának bruttó csökkentése figyelmen kívül hagyásával;

               b)

               ezt követően kiigazítják úgy, hogy Ausztria, Hollandia, Németország és Svédország finanszírozási hányada az e számításból eredő rendes hányad egynegyedére korlátozódjon.

         (2)   Az Egyesült Királyság úgy részesül a korrekcióban, hogy levonnak a 2. cikk (1) bekezdésének c) pontja alkalmazásából eredő befizetéseiből. A többi tagállam által viselt költségeket hozzáadják azon befizetéseikhez, amelyek a 2. cikk (1) bekezdése c) pontjának az egyes tagállamokra történő alkalmazásából származnak.
   (3)   A 2. cikk (5) bekezdése, a 4. cikk és e cikk alkalmazásához szükséges számításokat a Bizottság végzi el.
   (4)   Amennyiben a pénzügyi év kezdetén a költségvetést még nem fogadták el, akkor az Egyesült Királyság részére juttatott korrekció és a többi tagállam által viselt költség alkalmazásban marad úgy, ahogyan az az utolsó elfogadott költségvetésben szerepel.
   6. cikk
   A 2. cikkben említett bevételt megkülönböztetés nélkül használják fel az Európai Unió általános költségvetésében szereplő valamennyi kiadás finanszírozására.
   7. cikk
   A Közösségek költségvetésében a pénzügyi év folyamán az összes tényleges kiadást meghaladó közösségi bevételi többletet a következő pénzügyi évre viszik át.
   8. cikk
   (1)   A Közösségeknek a 2. cikk (1) bekezdése a) pontjában említett saját forrásait a tagállamok a nemzeti törvényi, rendeleti vagy közigazgatási rendelkezések alapján szedik be, amelyeket adott esetben a közösségi követelményekhez igazítanak.
   A Bizottság rendszeres időközönként megvizsgálja a tagállamok által számára bejelentett nemzeti rendelkezéseket, eljuttatja a tagállamokhoz azokat a módosításokat, amelyeket a közösségi szabályoknak való megfeleléshez szükségesnek ítélt, és jelentést nyújt be a költségvetési hatóságnak.
   A tagállamok a Bizottság rendelkezésére bocsátják a 2. cikk (1) bekezdésének a), b) és c) pontjában előírt forrásokat.
   (2)   A Tanács az EK-Szerződés 279. cikkének (2) bekezdésében megállapított eljárásnak és az Euratom-Szerződés 183. cikkének megfelelően elfogadja azokat a rendelkezéseket, amelyek szükségesek e határozat alkalmazásához, valamint a 2. és 5. cikk szerinti bevételek beszedésének ellenőrzéséhez és e bevételeknek a Bizottság rendelkezésére bocsátásához és befizetéséhez.
   9. cikk
   A Bizottság az EU KAP-ot is magában foglaló kiadásainak és az Egyesült Királyságnak nyújtott csökkentést is magában foglaló forrásainak minden szempontot figyelembe vevő, teljes és széles körű felülvizsgálatának keretében – amelyről 2008–2009 folyamán tesz jelentést – elvégzi a saját források rendszerének általános felülvizsgálatát.
   10. cikk
   (1)   A (2) bekezdésre is figyelemmel, a 2000/597/EK, Euratom határozat 2007. január 1-jétől kezdődően hatályát veszti. A tagállamok pénzügyi hozzájárulásainak a Közösségek saját forrásai által történő pótlásáról szóló, 1970. április 21-i 70/243/ESZAK, EGK, Euratom tanácsi határozatra (7), a Közösségek saját forrásainak rendszeréről szóló, 1985. május 7-i 85/257/EGK, Euratom tanácsi határozatra (8), a Közösségek saját forrásainak rendszeréről szóló, 1988. június 24-i 88/376/EGK, Euratom tanácsi határozatra (9), a Közösségek saját forrásainak rendszeréről szóló, 1994. október 31-i 94/728/EK, Euratom határozatra (10) vagy a 2000/597/EK, Euratom határozatra történő bármilyen hivatkozást az e határozatra történő hivatkozásnak kell tekinteni.
   (2)   A 88/376/EGK, Euratom határozat, a 94/728/EK, Euratom határozat és a 2000/597/EK, Euratom határozat 2., 4. és 5. cikkét továbbra is alkalmazni kell a valamennyi tagállamra érvényes, egységes kulcsnak – az egyes tagállamok GNP-jének vagy GNI-jének az adott évtől függően egységesen 50–55 %-ában meghatározott – hozzáadottértékadó-alapra történő alkalmazásából keletkező bevétel kiszámítására és kiigazítására, valamint az Egyesült Királyság vonatkozásában jelentkező költségvetési egyensúlytalanság 1988–2006-os korrekciójának kiszámítására.
   (3)   A 2. cikk (1) bekezdésének a) pontjában említett összegek esetében – amelyeket az alkalmazandó közösségi szabályokkal összhangban a tagállamoknak 2001. február 28. előtt rendelkezésre kellett volna bocsátaniuk – a tagállamok a beszedés költségének címén továbbra is megtartják ezen összegek 10 %-át.
   11. cikk
   A tagállamokat a Tanács főtitkára értesíti e határozatról.
   A tagállamok haladéktalanul értesítik a Tanács főtitkárát az e határozat elfogadására vonatkozó, alkotmányos követelményeiknek megfelelő eljárásaik lezárásáról.
   E határozat a második albekezdésben említett utolsó értesítés beérkezését követő hónap első napján lép hatályba.
   Ezt a határozatot 2007. január 1-jétől kell alkalmazni.
   12. cikk
   Ezt a határozatot az Európai Unió Hivatalos Lapjában
       ki kell hirdetni.

      Kelt Luxembourgban, 2007. június 7-én.

            a Tanács részéről

            az elnök

         M. GLOS

      (1)  A 2006. július 4-i vélemény (a Hivatalos Lapban még nem tették közzé).

      (2)  HL C 203., 2006.8.25., 50. o.

      (3)  HL C 309., 2006.12.16., 103. o.

      (4)  HL L 310., 1996.11.30., 1. o. A legutóbb az 1267/2003/EK európai parlamenti és tanácsi rendelettel (HL L 180., 2003.7.18., 1. o.) módosított rendelet.

      (5)  HL L 253., 2000.10.7., 42. o.

      (6)  HL L 181., 2003.7.19., 1. o.

      (7)  HL L 94., 1970.4.28., 19. o.

      (8)  HL L 128., 1985.5.14., 15. o.

      (9)  HL L 185., 1988.7.15., 24. o.

      (10)  HL L 293., 1994.11.12., 9. o.


title: 2006/471/EK: A Tanács határozata ( 2006. június 27. ) a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló 2003/479/EK határozatban megállapított juttatások kiigazításáról

text:
               8.7.2006

               HU

               Az Európai Unió Hivatalos Lapja

               L 187/32

      A TANÁCS HATÁROZATA

   (2006. június 27.)
   a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló 2003/479/EK határozatban megállapított juttatások kiigazításáról
   (2006/471/EK)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 28. cikke (1) bekezdésére,
   tekintettel az Európai Közösséget létrehozó szerződésre, és különösen annak 207. cikke (2) bekezdésére,
   tekintettel a Tanács 2003/479/EK (1) határozatra, és különösen annak 15. cikkére,
   mivel:

               (1)

               A 2003/479/EK határozat 15. cikkének (7) bekezdése előírja, hogy a Tanács Főtitkárságához kiküldött nemzeti szakértőknek és a nemzeti katonai állománynak juttatott napi és a havi juttatásokat évente, visszamenőleges hatály nélkül, a Közösség brüsszeli és luxembourgi tisztviselői alapilletményének változása alapján kell kiigazítani.

               (2)

               A juttatások legutóbbi kiigazítása, amelyet a 2005/442/EK határozat írt elő, 2005. június 1-jén lépett hatályba.

               (3)

               Az Európai Közösségek tisztviselői és egyéb alkalmazottai díjazásának és nyugdíjának, valamint az azokra alkalmazott súlyozási együtthatóknak 2005. július 1-jétől kezdődő hatállyal történő kiigazításáról szóló, 2005. december 20-i 2104/2005/EK, Euratom tanácsi rendelettel (2) a Tanács előírta a közösségi tisztviselők díjazásának és nyugdíjának 2,2 %-os kiigazítását,

         A KÖVETKEZŐKÉPPEN HATÁROZOTT:
   1. cikk
   (1)   A 2003/479/EK határozat 15. cikkének (1) bekezdésében szereplő 28,16 EUR és 112,61 EUR helyébe 28,78 EUR és 115,09 EUR lép.
   (2)   A 15. cikk (2) bekezdésében szereplő táblázat helyébe a következő táblázat lép:

                  „A lakóhely és a kiküldetés helye közötti távolság (km)

                  Összeg EUR-ban

                  0–150

                  0

                  > 150

                  73,98

                  > 300

                  131,52

                  > 500

                  213,73

                  > 800

                  345,26

                  > 1 300

                  542,55

                  > 2 000

                  649,43”

   (3)   A 15. cikk (4) bekezdésében szereplő 28,16 EUR helyébe 28,78 EUR lép.
   2. cikk
   Ez a határozat az elfogadását követő hónap első napján lép hatályba.

      Kelt Luxembourgban, 2006. június 27-én.

            a Tanács részéről

            az elnök

         J. PRÖLL

      (1)  HL L 160., 2003.6.28., 72. o. A legutóbb a 2005/442/EK határozattal (HL L 153., 2005.6.16., 32. o.) módosított határozat.

      (2)  HL L 337., 2005.12.22., 7. o.


title: A Tanács (KKBP) 2017/380 határozata (2017. március 3.) az Európai Unió közel-keleti békefolyamathoz rendelt különleges képviselője megbízatásának meghosszabbításáról

text:
               4.3.2017

               HU

               Az Európai Unió Hivatalos Lapja

               L 58/29

         A TANÁCS (KKBP) 2017/380 HATÁROZATA
   (2017. március 3.)
   az Európai Unió közel-keleti békefolyamathoz rendelt különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. április 15-én elfogadta a (KKBP) 2015/599 határozatot (1), amellyel Fernando GENTILINI-t nevezte ki az Európai Unió közel-keleti békefolyamathoz rendelt különleges képviselőjévé (EUKK). Az EUKK megbízatása 2017. február 28-án lejár.

               (2)

               Az EUKK megbízatását további 16 hónapra meg kell hosszabbítani.

               (3)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2018. június 30-ig meghosszabbítja Fernando GENTILINI-nek mint EUKK-nak a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: a főképviselő) javaslata alapján.
   2. cikk
   Politikai célkitűzések
   (1)   Az EUKK megbízatása a közel-keleti békefolyamattal kapcsolatos uniós politikai célkitűzésein alapul.
   (2)   A végső cél az átfogó béke elérése, amelyet a kétállami megoldás alapján kell megvalósítani, összhangban a 242 (1967) és 338 (1973) ENSZ Biztonsági Tanács határozataival – és emlékeztetve más, vonatkozó határozatokra, köztük a 2334 (2016) határozatra –, a madridi konferencia elveivel – köztük a „békéért földet” elvvel –, a tárgyalási menetrenddel, a felek által korábban elért megállapodásokkal, az arab békekezdeményezéssel – amelynek eredményeképpen Izrael, valamint egy demokratikus, területileg egybefüggő, életképes, békés és szuverén palesztin állam biztonságos és elismert határok között él majd egymás mellett, rendezett kapcsolatokat tartva fenn szomszédaival –, valamint a közel-keleti kvartett (a továbbiakban: a kvartett) 2016. július 1-jei ajánlásával. Az izraeli–arab kapcsolatok szerteágazó területeire tekintettel a regionális dimenzió alapvető fontosságú eleme az átfogó békének.
   (3)   A kitűzött cél elérése szempontjából fontos politikai feladatot jelent a kétállami megoldás fenntartása, valamint a békefolyamat újraindítása és támogatása. A tárgyalások alapjait lefektető egyértelmű paraméterek kulcsfontosságúak a tárgyalások sikeres kimeneteléhez. Az Unió a Tanács 2009. decemberi, 2010. decemberi és 2014. júliusi következtetéseiben kialakította álláspontját e paraméterekkel kapcsolatosan, és azt a továbbiakban is tevékenyen előmozdítja.
   (4)   Az Unió elkötelezett amellett, hogy együttműködjön a felekkel és nemzetközi partnereivel, többek között azáltal, hogy részt vesz a kvartettben, és megfelelő nemzetközi kezdeményezésekkel próbál új lendületet vinni a tárgyalásokba.
   3. cikk
   Megbízatás
   (1)   A politikai célkitűzések megvalósítása érdekében az EUKK megbízatása a következő:

               a)

               az Unió részéről tevékeny és hatékony hozzájárulást nyújt az izraeli–palesztin konfliktus kétállami megoldáson alapuló végső rendezésére irányuló fellépésekhez és kezdeményezésekhez, összhangban az idevágó uniós paraméterekkel és a vonatkozó ENSZ Biztonsági Tanács határozatokkal, köztük a 2334 (2016) ENSZ-BT határozattal, valamint ezzel összefüggésben uniós fellépésre tesz javaslatot;

               b)

               a békefolyamat megerősítése érdekében végzett együttműködés céljából szoros kapcsolatot épít ki és tart fenn a közel-keleti békefolyamatban részt vevő valamennyi féllel, az érintett politikai szereplőkkel, a régió egyéb országaival, a kvartett tagjaival és más érintett országokkal, valamint az ENSZ-szel és egyéb érintett nemzetközi szervezetekkel, mint például az Arab Államok Ligájával;

               c)

               adott esetben – és az összes főbb érdekelt féllel, valamint a tagállamokkal egyeztetve – részt vesz egy esetleges új tárgyalási keret előmozdításában, és hozzájárul ahhoz, különösen a 2017. január 15-én Párizsban tartott konferencián a felek által elfogadott együttes nyilatkozat (2) céljainak megvalósításán keresztül;

               d)

               aktívan segíti a felek közötti béketárgyalásokat és hozzájárul ezekhez, többek között azáltal, hogy e tárgyalások keretében javaslatokat terjeszt elő az Unió nevében, összhangban annak egységes hosszú távú politikájával;

               e)

               biztosítja az Unió folyamatos jelenlétét a releváns nemzetközi fórumokon;

               f)

               hozzájárul a válságkezeléshez és -megelőzéshez, a Gázai övezet vonatkozásában is;

               g)

               az arra vonatkozó felkérés alapján hozzájárul a felek között létrejött nemzetközi megállapodások végrehajtásához, és diplomáciai megbeszéléseket folytat a felekkel, amennyiben azok megszegik ezeket a megállapodásokat;

               h)

               hozzájárul azokhoz a politikai törekvésekhez, amelyek célja, hogy gyökeres változásokra kerüljön sor és azok eredményeként tartós megoldás szülessen a Gázai övezet kérdésében, amely a majdani palesztin állam szerves részét képezi. Ezzel a kérdéssel a tárgyalások keretében is foglalkozni kell;

               i)

               kiemelt figyelmet fordít a békefolyamat regionális vonatkozásait érintő tényezőkre, az arab partnerekkel való párbeszédre és az arab békekezdeményezés megvalósítására;

               j)

               a békefolyamat keretében konstruktív párbeszédbe kezd a megállapodások aláíró feleivel a demokrácia alapvető normái – többek között a nemzetközi humanitárius jog, az emberi jogok és a jogállamiság – tiszteletben tartásának előmozdítása érdekében;

               k)

               javaslatokat terjeszt elő a békefolyamatba történő uniós beavatkozás lehetőségeiről, valamint az Unió általi kezdeményezések és a békefolyamathoz kapcsolódó jelenlegi uniós erőfeszítések – mint például az Unió által a palesztin reformokhoz nyújtott hozzájárulás, beleértve a kapcsolódó uniós fejlesztési projektek politikai szempontjait is – folytatásának legjobb módjáról;

               l)

               arra sarkallja a feleket, hogy tartózkodjanak a kétállami megoldás életképességét fenyegető egyoldalú lépésektől, nevezetesen Jeruzsálemben és a megszállt part menti c területen;

               m)

               a kvartetthez delegált megbízottként rendszeresen beszámol a tárgyalások eredményeiről és alakulásáról, valamint a kvartett tevékenységeiről, emellett az Unió által kialakított álláspontok alapján és a kvartett egyéb tagjaival is együttműködve hozzájárul a kvartetthez delegált megbízottak üléseinek az előkészítéséhez;

               n)

               az emberi jogokért felelős EUKK-val együttműködve hozzájárul az Unió emberi jogi politikájának, többek között az Unió emberi jogi iránymutatásainak – különösen a gyermekek és a fegyveres konfliktusok kapcsolatáról, továbbá a nők elleni erőszakról, valamint a nőkkel szembeni megkülönböztetés valamennyi formája elleni küzdelemről szóló uniós iránymutatásoknak, valamint a nőkről, a békéről és a biztonságról szóló 1325 (2000) ENSZ BT-határozattal kapcsolatos uniós politikának – a végrehajtásához, többek között a fejlemények figyelemmel kísérése és az azokról tett jelentések, valamint az e tekintetben megfogalmazott ajánlások révén;

               o)

               hozzájárul ahhoz, hogy a régió véleményformálói jobban megértsék az Unió szerepét.

         (2)   Az EUKK segíti a főképviselő munkáját, és folyamatosan felügyeli mindazokat a tevékenységeket, amelyeket az Unió a közel-keleti békefolyamathoz kapcsolódóan a régióban folytat.
   4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
   (4)   Az EUKK szorosan együttműködik a jeruzsálemi uniós képviseleti irodával, az Unió tel-avivi küldöttségével, valamint a régió minden egyéb érintett uniós küldöttségével.
   (5)   Az EUKK elsődleges működési helye a régióban található, ezzel egyidejűleg rendszeres jelenlétet biztosít az EKSZ székhelyén.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2017. március 1-jétől2018. június 30-ig terjedő időszakra 1 825 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel a csoportjának létrehozásáért. A csoportnak rendelkeznie kell a megbízatás keretében szükséges speciális szakpolitikai ismeretekkel. Az EUKK folyamatosan naprakész tájékoztatással látja el a Tanácsot és a Bizottságot a csoport összetételéről.
   (2)   A tagállamok, az uniós intézmények és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását a küldő tagállam, a küldő uniós intézmény vagy az EKSZ fedezi. Az EUKK melletti munkavégzés céljára a tagállamok által az uniós intézményekhez vagy az EKSZ-hez kirendelt szakértőket is ki lehet küldeni. A szerződéses nemzetközi személyzet tagjainak a tagállamok állampolgárainak kell lenniük.
   (3)   A kirendelt személyzet minden tagja a küldő tagállam, a küldő uniós intézmény, illetve az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   (4)   Az EUKK személyzetét az EKSZ megfelelő szervezeti egységével vagy az uniós küldöttséggel egy helyen kell elhelyezni annak érdekében, hogy tevékenységeik összhangban álljanak és következetesek legyenek.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és személyzete feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK és az EUKK csoportjának tagjai tiszteletben tartják a 2013/488/EU tanácsi határozatban (3) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítja, hogy az EUKK minden releváns információhoz hozzáférjen.
   (2)   Az esettől függően a térségben működő uniós küldöttségek és/vagy a tagállamok logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és az illetékességéhez tartozó terület biztonsági helyzete alapján meghoz minden ésszerűen megvalósítható intézkedést a közvetlenül az irányítása alá tartozó személyzet biztonsága érdekében, különösen az alábbiakat:

               a)

               az EKSZ iránymutatása alapján biztonsági tervet dolgoz ki, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzetnek az illetékességéhez tartozó területre való biztonságos bejutását és az illetékességéhez tartozó területen belüli biztonságos mozgását, továbbá kiterjed a biztonsági események kezelésére, ideértve a vészhelyzeti és evakuálási tervet;

               b)

               biztosítja, hogy az Unió területén kívülre telepített teljes személyi állomány rendelkezzen az illetékességéhez tartozó területen fennálló körülmények által megkövetelt, magas kockázat elleni biztosítással;

               c)

               biztosítja, hogy csoportjának az Unión kívülre telepítendő valamennyi tagja – a helyi szerződéses személyzetet is beleértve – megfelelő, a misszió területének az EKSZ általi biztonsági minősítéséhez igazodó biztonsági képzésben részesüljön az említett területre való megérkezése előtt vagy az érkezésekor;

               d)

               biztosítja, hogy a rendszeres biztonsági értékeléseket követően tett valamennyi ajánlást végrehajtsák, valamint az elért eredményekről szóló jelentések és a megbízatás végrehajtásáról szóló jelentések keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és az EKSZ-nek. Az EUKK rendszeresen jelentést tesz továbbá a PBB-nek az Unió különleges képviselőinek kinevezésére, megbízatására és finanszírozására vonatkozó iránymutatásokban foglalt, a jelentéstételre és a célkitűzések meghatározására vonatkozó minimumkövetelményeken túlmenően. Az EUKK szükség szerint tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az Európai Parlament tájékoztatásába az EUKK-t is be lehet vonni.
   12. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzák. Az EUKK tevékenységeit össze kell hangolni a Bizottság tevékenységeivel. Az EUKK rendszeresen tájékoztatja az Unió küldöttségeit, a tagállamok tel-avivi jeruzsálemi külképviseleteit.
   (2)   A helyszínen az EUKK szoros kapcsolatot tart fenn a tagállamok külképviseleteinek érintett vezetőivel, az Unió küldöttségeinek vezetőivel és a KBVP-missziók vezetőivel. Ezek minden tőlük telhetőt megtesznek annak érdekében, hogy segítsék az EUKK-t megbízatásának végrehajtásában. Az EUKK – szorosan együttműködve a tel-avivi uniós küldöttség és a jeruzsálemi uniós képviseleti iroda vezetőjével – helyi politikai iránymutatást nyújt az Európai Unió palesztin területeken folytatott rendőri missziójának (EUPOL COPPS) és a rafahi határellenőrzést segítő európai uniós missziónak (EU BAM Rafah) a misszióvezetői számára. Az EUKK egyéb, a helyszínen működő nemzetközi és regionális szereplőkkel is kapcsolatot tart fenn.
   13. cikk
   Felülvizsgálat
   E határozat végrehajtását, valamint az érintett régióra irányuló egyéb uniós hozzájárulásokkal való összhangját rendszeresen felül kell vizsgálni. Az EUKK 2017. szeptember 30-ig az elért eredményekről szóló jelentést, 2018. március 31-ig pedig a megbízatás végrehajtásáról szóló átfogó jelentést nyújt be a Tanácsnak, a főképviselőnek és a Bizottságnak.
   14. cikk
   Hatálybelépés
   Ez a határozat az elfogadásának napján lép hatályba.
   Ez a határozatot 2017. március 1-jétől kell alkalmazni.

      Kelt Brüsszelben, 2017. március 3-án.

            a Tanács részéről

            az elnök

         M. FARRUGIA

      (1)  A Tanács (KKBP) 2015/599 határozata (2015. április 15.) az Európai Unió közel-keleti békefolyamathoz rendelt különleges képviselőjének kinevezéséről (HL L 99., 2015.4.16., 29. o.).

      (2)  Egy tagállam (Egyesült Királyság) kizárólag megfigyelőként vett részt a konferencián és nem írta alá a konferencián elfogadott együttes nyilatkozatot.

      (3)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: Az Európai Parlament (EU) 2016/1494 határozata (2016. április 28.) az Európai Unió Szerveinek Fordítóközpontja 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/185

         AZ EURÓPAI PARLAMENT (EU) 2016/1494 HATÁROZATA
   (2016. április 28.)
   az Európai Unió Szerveinek Fordítóközpontja 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Unió Szerveinek Fordítóközpontja 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Szerveinek Fordítóközpontja 2014-es pénzügyi évre vonatkozó éves beszámolójáról szóló jelentésére, a központ válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a központnak a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0068/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Unió Szervei Fordítóközpontjának létrehozásáról szóló, 1994. november 28-i 2695/94/EK tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A8-0084/2016),

               1.

               megállapítja, hogy az Európai Unió Szerveinek Fordítóközpontja végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Európai Unió Szerveinek Fordítóközpontja 2014-es pénzügyi évre szóló elszámolásának lezárását;

               3.

               utasítja elnökét, hogy továbbítsa ezt a határozatot az Európai Unió Szerveinek Fordítóközpontja igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 33. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 314., 1994.12.7., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2011/757/EU: Az Európai Parlament határozata ( 2011. október 25. ) az Európai Rendőrakadémia 2009-es pénzügyi évre vonatkozó elszámolásának lezárásáról

text:
               26.11.2011

               HU

               Az Európai Unió Hivatalos Lapja

               L 313/25

         AZ EURÓPAI PARLAMENT HATÁROZATA
   (2011. október 25.)
   az Európai Rendőrakadémia 2009-es pénzügyi évre vonatkozó elszámolásának lezárásáról
   (2011/757/EU)
   AZ EURÓPAI PARLAMENT,
   tekintettel az Európai Rendőrakadémia 2009-es pénzügyi évre vonatkozó végleges éves beszámolójára,
   tekintettel az Európai Rendőrakadémia 2009-es pénzügyi évre vonatkozó éves beszámolójáról szóló számvevőszéki jelentésre, az Akadémia válaszaival (1) együtt,
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel a 2011. május 10-i, a 2009-es pénzügyi évre vonatkozó mentesítésről szóló határozatot elhalasztó határozatára (2), valamint az Európai Rendőrakadémia igazgatójának válaszaira,
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (4) és különösen annak 16. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel a 2011. június 30-i C(2011) 4680 bizottsági határozatra, amelyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,
   tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),
   tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),
   tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002),
   tekintettel a Jogérvényesülés, Szabadság és Biztonság Főigazgatósága 2009. évi tevékenységéről szóló jelentésre,
   tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,
   tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,
   tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,
   tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,
   tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0330/2011),

               1.

               jóváhagyja az Európai Rendőrakadémia 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 137. o.

      (2)  HL L 250., 2011.9.27., 260. o.

      (3)  HL L 248., 2002.9.16., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.


title: A Tanács 2012/123/KKBP határozata ( 2012. február 27. ) az Európai Gazdasági Közösség és a Szíriai Arab Köztársaság közötti együttműködési megállapodás alkalmazásának részleges felfüggesztéséről szóló 2011/523/EU határozat módosításáról

text:
               28.2.2012

               HU

               Az Európai Unió Hivatalos Lapja

               L 54/18

         A TANÁCS 2012/123/KKBP HATÁROZATA
   (2012. február 27.)
   az Európai Gazdasági Közösség és a Szíriai Arab Köztársaság közötti együttműködési megállapodás alkalmazásának részleges felfüggesztéséről szóló 2011/523/EU határozat módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               1977. január 18-án az Európai Gazdasági Közösség és a Szíriai Arab Köztársaság együttműködési megállapodást (1) kötött (a továbbiakban: az együttműködési megállapodás) a felek közötti átfogó együttműködés előmozdítása érdekében.

               (2)

               2011. szeptember 2-án a Tanács elfogadta a 2011/523/EU határozatot (2) amely részlegesen felfüggeszti az együttműködési megállapodást, amíg a szíriai hatóságok véget nem vetnek az emberi jogok szisztematikus megsértésének, és ismét megállapítható, hogy megfelelnek az általános nemzetközi jognak és azoknak az elveknek, amelyek az együttműködési megállapodás alapját képezik..

               (3)

               Azóta és a szíriai helyzet súlyosságára tekintettel az Unió további korlátozó intézkedéseket fogadott el a szíriai rezsimmel szemben (3).

               (4)

               Ebben a tekintetben az együttműködési megállapodás alkalmazásának részleges felfüggesztését folytatni kell. A 2011/523/EU határozatban foglalt megközelítésnek megfelelően a felfüggesztésnek a szíriai hatóságokra kell irányulnia és nem a szíriai népre, és ennek megfelelően korlátozottnak kell lennie. Mivel az arany, a nemesfémek és a gyémánt jelentik jelenleg azokat a termékeket, amelyek kereskedelméből elsősorban a szíriai rezsim húz hasznot, és amely így hozzájárul az elnyomó politikához, a megállapodás felfüggesztését ki kell terjeszteni ezen anyagok kereskedelmére is,

         ELFOGADTA EZT A HATÁROZATOT:
   1. cikk
   Az e határozat mellékletében felsorolt intézkedéseket fel kell venni a 2011/523/EU határozat mellékletébe.
   2. cikk
   Erről a határozatról értesíteni kell a Szíriai Arab Köztársaságot.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. február 27-én.

            a Tanács részéről

            az elnök

         C. ASHTON

      (1)  HL L 269., 1978.9.27., 2. o.

      (2)  HL L 228., 2011.9.3., 19. o.

      (3)  A szíriai helyzetre tekintettel korlátozó intézkedések meghozataláról szóló, 2012. január 18-i 36/2012/EU tanácsi rendelet (HL L 16., 2012.1.19., 1. o.), a szíriai helyzetre tekintettel korlátozó intézkedések meghozataláról szóló 36/2012/EU rendelet 33. cikke (1) bekezdésének végrehajtásáról szóló, 2012. január 23-i 55/2012/EU tanácsi végrehajtási rendelet (HL L 19., 2012.1.24., 6. o.), a Szíriával szembeni korlátozó intézkedésekről szóló 2011/782/KKBP tanácsi határozat végrehajtásáról szóló, 2012. január 23-i 2012/37/KKBP végrehajtási határozat (HL L 19., 2012.1.24., 33. o.).

      MELLÉKLET

         A 1. cikkben említett intézkedések listája

                  „(6)

                  A következőkben felsorolt arany, nemesfémek és gyémánt közvetlenül vagy közvetve történő eladása, szállítása, átadása vagy kivitele, függetlenül attól, hogy azok az Unióból származnak-e, a szíriai kormány, annak közigazgatási szervei, közszervezetei és ügynökségei, a Szíriai Központi Bank, a nevükben vagy utasításukra eljáró személyek, szervezetek vagy szervek vagy azok tulajdonában levő vagy irányításuk alatt álló szervezetek vagy szervek részére.

                  (7)

                  A következőkben felsorolt arany, nemesfémek és gyémánt közvetlenül vagy közvetve történő vásárlása, behozatala vagy szállítása, függetlenül attól, hogy azok Szíriából származnak-e, a szíriai kormánytól, annak közigazgatási szerveitől, közszervezeteitől és ügynökségeitől, a Szíriai Központi Banktól, a nevükben vagy utasításukra eljáró személyektől, szervezetektől vagy szervektől vagy azok tulajdonában levő vagy irányításuk alatt álló szervezetektől vagy szervektől; továbbá

                  (8)

                  A (6) és (7) pontban felsorolt árukkal kapcsolatos közvetlen vagy közvetett technikai segítség vagy közvetítői szolgáltatás, finanszírozás vagy pénzügyi segítség nyújtása a szíriai kormány, annak közigazgatási szervei, közszervezetei és ügynökségei, a Szíriai Központi Bank, a nevükben vagy utasításukra eljáró személyek, szervezetek vagy szervek vagy azok tulajdonában levő vagy irányításuk alatt álló szervezetek vagy szervek számára.

            Az ezen mellékletben említett arany, nemesfémek és gyémánt listája:

                     HR-kód

                     Leírás

                  7102

                  Gyémánt, megmunkálva is, de foglalat vagy szerelés nélkül.

                  7106

                  Ezüst (beleértve az arannyal vagy platinával bevontat is), megmunkálatlanul vagy félgyártmány vagy por alakban.

                  7108

                  Arany (beleértve a platinával bevont aranyat is), megmunkálatlanul vagy félgyártmány vagy por alakban.

                  7109

                  Arannyal plattírozott ezüst vagy nem nemesfém, félgyártmány, tovább nem megmunkálva.

                  7110

                  Megmunkálatlan vagy félig feldolgozott platina, platinapor.

                  7111

                  Platinával plattírozott arany, ezüst vagy nem nemesfém, félgyártmány, tovább nem megmunkálva.

                  7112

                  Nemesfém vagy nemesfémmel plattírozott fém törmeléke és hulladéka; elsősorban nemesfém visszanyeréséhez használt más nemesfémet vagy nemesfémvegyületet tartalmazó törmelék és hulladék.”.


title: A Bizottság határozata (1991. július 30.) a vámügyekkel és közvetett adózással foglalkozó tanácsadó Bizottság létrehozásáról

text:
Fontos jogi nyilatkozat

|

31991D0453

Hivatalos Lap L 241 , 30/08/1991 o. 0043 - 0045 finn különkiadás fejezet 2 kötet 8 o. 0090  svéd különkiadás fejezet 2 kötet 8 o. 0090

		A Bizottság határozata(1991. július 30.)a vámügyekkel és közvetett adózással foglalkozó tanácsadó Bizottság létrehozásáról(91/453/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,mivel a 86/565/EGK [1] határozattal módosított 73/351/EGK [2] bizottsági határozat egy vámügyekkel foglalkozó tanácsadó bizottságot hozott létre, hogy megismerje a szakmai és fogyasztói köröknek a vámunió működéséből adódó problémákra vonatkozó véleményét;mivel nincs olyan fórum, amely képviselné a közvetett adózással kapcsolatos ügyekben a szakmai érdekeket; mivel gondoskodni kell arról, hogy ilyen ügyekben konzultáljanak az érdekelt felekkel;mivel a tapasztalatok tükrében egyértelművé vált, hogy olyan változásokra van szükség a meglévő tanácsadó bizottság felépítésében és működésében, amelyek lehetővé teszik, hogy hatékonyabban foglalkozzon a közösségi vám- és adózási politikának azokkal a szempontjaival, amelyeket a Bizottság és maga a bizottság alaposabban fejleszteni kíván;mivel a fenti új feladatok megjelenítésének szándékával létre kell hozni egy vámügyekkel és közvetett adózással foglalkozó tanácsadó bizottságot;mivel a bizottság eljárási szabályzatának tükröznie kell a múltbeli tapasztalatokat,A KÖVETKEZŐKÉPPEN HATÁROZOTT:1. cikkA Bizottság mellett létrejön egy vámügyekkel és közvetett adózással foglalkozó tanácsadó bizottság (a továbbiakban: bizottság).A bizottság a következő ágazatok és csoportok képviselőiből áll: ipar, mezőgazdaság és halászat, kereskedelem, szállítás, biztosítás és banki tevékenységek, vámügynökök (beleértve a szállítmányozókat), idegenforgalom, munkavállalók, fogyasztók, valamint kis- és középvállalatok.2. cikkA bizottság a Bizottság kérésére vagy saját kezdeményezésére véleményeket juttat el a Bizottsághoz a vámpolitikával, az áfával és a jövedéki adóval kapcsolatos minden ügyben.3. cikk(1) A bizottság 19 tagból áll.(2) A bizottsági helyek az alábbiak szerint kerülnek meghatározásra:- három helyet kapnak az ipar képviselői,- két helyet kapnak a mezőgazdaság és halászat képviselői,- két helyet kapnak a kereskedelmi szervezetek képviselői,- két helyet kapnak a kereskedelmi és iparkamarák képviselői,- két helyet kapnak a szállítási tevékenység képviselői,- egy helyet kap a biztosítási és banki tevékenységek képviselője,- két helyet kapnak a vámügynökök (beleértve a szállítmányozókat) képviselői,- egy helyet kap az idegenforgalmi szervek képviselője,- egy helyet kap a munkavállalók képviselője,- két helyet kapnak a fogyasztók képviselői,- egy helyet kap a kis- és középvállalatok képviselője.4. cikkA bizottság tagjait a Bizottság nevezi ki.A vám- és adózási ügyek által érintett tevékenységeket leginkább képviselő közösségi szintű, illetve nemzetközi szakmai vagy fogyasztói szervezetek a kijelölt mindkét helyre két, különböző tagállambeli jelöltet javasolnak a Bizottságnak.5. cikkA bizottság minden tagjához póttagot neveznek ki a 4. cikkben leírt módszer szerint.A póttagok – a 9. cikk sérelme nélkül – csak az általuk helyettesített tag akadályoztatása esetén vesznek részt a bizottság ülésein és munkájában.6. cikkA bizottság tagjainak hivatali ideje három év. Ez az időszak megújítható.A három év lejárta után a tagok mindaddig hivatalban maradnak, amíg utódot nem neveznek ki helyettük, vagy meg nem újítják kinevezésüket.A tag hivatali ideje a három év lejárta előtt megszűnik, ha lemond, megszűnik az általa képviselt szervezetbeli tagsága, vagy ha elhalálozik. A hivatali idő akkor is megszüntethető, ha a tagot jelölő szervezet kéri a tag leváltását.Az ilyen tag utódjául hivatali ideje hátralévő részére a 4. cikkben megállapított eljárás szerint neveznek ki egy személyt.A tagok szolgálataikért nem részesülnek díjazásban.7. cikkA Bizottság tájékoztatási céllal az Európai Közösségek Hivatalos Lapjában kihirdeti a tagok és a póttagok névsorát.8. cikkA bizottság három évre választja meg elnökét és két alelnökét. A megválasztáshoz a jelenlévő tagok kétharmados többsége szükséges. A megválasztott tagok a bizottság tisztségviselői.A bizottság tagjai közül további tisztségviselőket választhat, szintén kétharmados többséggel.A tisztségviselők feladata a bizottság munkájának előkészítése és szervezése.9. cikkA bizottság vagy a Bizottság érintett szervezeti egységei a napirenden szereplő adott témában szakismeretekkel rendelkező személyt kérhetnek fel arra, hogy szakértőként vegyen részt a bizottság munkájában.A szakértők csak annak az ügynek a megvitatásában vesznek részt, amelynek kapcsán meghívást kaptak.10. cikkA bizottság munkacsoportokat hozhat létre.11. cikk(1) A bizottság a Bizottság összehívására a Bizottság székhelyén ülésezik. A tisztségviselők üléseit a Bizottsággal egyetértésben az elnök hívja össze.(2) A Bizottság érintett szervezeti egységeinek képviselői részt vesznek a bizottság, annak tisztségviselői és munkacsoportjai ülésein.(3) A bizottság, annak tisztségviselői és munkacsoportjai számára a Bizottság biztosítja a titkársági szolgáltatásokat.12. cikkA bizottság által megvitatott ügyekben szavazás nem történik.A Bizottság a bizottság véleményének kikérésekor határidőt szabhat meg a vélemény átadására.A képviselt ágazatok és csoportok által kifejezésre jutatott nézeteket jegyzőkönyvben rögzítik, amelyet megküldenek a Bizottságnak.Ha a bizottságon belül a kiadandó véleményt illetően egyhangú megegyezés alakul ki, a bizottság együttes következtetést készít, amelyet csatolnak a jegyzőkönyvhöz.13. cikkHa a Bizottság arról tájékoztatja a bizottság tagjait, hogy egy kért vélemény vagy egy felvetett kérdés bizalmas jellegű ügyeket érint, a tagoknak tilos a bizottság vagy munkacsoportjainak munkája során megszerzett információkat kiadniuk.Ilyen esetekben csak a bizottsági tagok és a Bizottság érintett szervezeti egységeinek képviselői lehetnek jelen az üléseken.14. cikkA 73/351/EGK határozat hatályát veszti.15. cikkEz a határozat 1991. július 30-án lép hatályba.Kelt Brüsszelben, 1991. július 30-án.a Bizottság részérőlChristiane Scrivenera Bizottság tagja[1] HL L 331., 1986.11.25., 18. o.[2] HL L 321., 1973.11.22., 37. o.--------------------------------------------------


title: A Bizottság határozata (1996. április 10.) a Közös Kutatóközpont átszervezéséről

text:
Fontos jogi nyilatkozat

|

31996D0282

Hivatalos Lap L 107 , 30/04/1996 o. 0012 - 0015

		A Bizottság határozata(1996. április 10.)a Közös Kutatóközpont átszervezéséről(96/282/Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Atomenergia-közösséget létrehozó szerződésre és különösen annak 8. cikkére, valamint 131. cikkének (2) bekezdésére,tekintettel a Közös Kutatóközpont Igazgatótanácsának véleményére,mivel utoljára a 93/95/Euratom határozat [1], valamint a 94/809/Euratom határozat [2] által módosított, a Közös Kutatóközpont átszervezéséről szóló, 1985. november 20-i 85/593/Euratom bizottsági határozat [3] értelmében a Közös Kutatóközpontot úgy szervezték meg, amely megfelel a számára kijelölt feladatoknak;mivel ezt a felépítést módosítani kell, amennyiben a Bizottság úgy véli, hogy erre a KKK által folytatott tevékenységek optimális hatékonyságának, illetve a Bizottság prioritásainak való megfelelés biztosításához szükség van;mivel a Bizottság 1996. január 16-án úgy határozott, hogy a KKK a Bizottság önálló főigazgatósága lesz annak érdekében, hogy megkapja a feladatai megfelelő végrehajtásához szükséges igazgatási önállóságot;mivel a 85/593/Euratom határozatot és annak módosításait ez a határozat váltja fel,ELFOGADTA EZT A HATÁROZATOT:1. cikkA Közös Kutatóközpont (a továbbiakban: KKK) a Bizottság által, a Közösség kutatóprogramjai, illetve a Bizottság által ráruházott egyéb feladatok végrehajtása céljából létrehozott intézményekből áll.2. cikkA KKK szervei a következők:- a főigazgató,- az Igazgatótanács,- a Tudományos Bizottság.3. cikkA KKK a Bizottság által kinevezett főigazgató felügyelete alatt áll. A főigazgató, valamint a közvetlenül a felügyelete alatt álló szolgálatok székhelye Brüsszelben van.A főigazgató a hatályos rendeletekkel és a ráruházott hatáskörrel összhangban meghozza a KKK hatékony működéséhez szükséges intézkedéseket.A főigazgató a következőkben leírt eljárásokkal összhangban:- a Bizottsághoz történő előterjesztés céljából programtervezeteket készít a KKK különféle tevékenységi területeivel kapcsolatban, azok pénzügyi vonatkozásait is megjelölve,- meghatározza a KKK stratégiáját, különös tekintettel a versennyel kapcsolatos tevékenységekre, és meghozza a stratégia végrehajtásának biztosításához szükséges intézkedéseket,- harmadik felekkel kutatási szerződésekről tárgyal, és ilyen szerződéseket köt,- felelős a programok végrehajtásáért és a pénzügyi igazgatásért,- a költségvetési követelményeket figyelembe véve kialakítja a KKK belső szervezetét,- a ráruházott hatáskör határain belül gyakorolja a tisztviselők személyzeti szabályzatában a kinevezésre jogosult hatóságra, valamint az egyéb munkatársakra vonatkozó alkalmazási feltételekben a szerződések megkötésére felhatalmazott hatóságra ruházott jogokat.4. cikk(1) Felállítják a KKK Igazgatótanácsát. A tanács a következő tagokból áll:a) a tagállamok egy-egy magas szintű képviselője, akit a Bizottság a kérdéses állam hatóságainak jelölése alapján nevez ki;b) a tagállamoknak az a) pontban megnevezett képviselői által választott elnök.Valamennyi tag kinevezése három évre szól, amely kinevezés megújítható.(2) Az Igazgatótanács segítséget nyújt a főigazgatónak és a Bizottsághoz történő előterjesztés céljából véleményt nyilvánít a következőket érintő kérdésekben:- a KKK szerepe a Közösség kutatási és technológiafejlesztési stratégiájában,- a KKK tudományos/technikai és pénzügyi igazgatása és a rábízott feladatok végrehajtása.A Bizottság által a főigazgató hatáskörébe utalt ügyekre, különösképpen pedig az Igazgatótanácsot érintő ügyekre vonatkozó javaslataival kapcsolatban azok végrehajtása előtt a főigazgató kikéri az Igazgatótanács véleményét.Az Igazgatótanács előzetes véleménye szükséges a Bizottság határozathozatala céljából benyújtott minden kérdés esetében.Az Igazgatótanács különösképpen a következőkkel foglalkozik:i. a KKK által végrehajtandó különös kutatási programok, valamint a KKK-re rábízandó, más új feladatokkal kapcsolatos javaslatok;ii. a KKK tevékenységére vonatkozó többéves stratégiai terv, valamint legkésőbb minden év december 31-én a következő év valamennyi munkaprogramjának célkitűzéseit megjelölő és a kulcsfontosságú dátumokkal, a tudományos referenciákkal és a becsült költségekkel együtt a program rövid leírását tartalmazó adott évi munkaterv elkészítése;iii. a KKK különleges kutatási és technológiafejlesztési programjainak követése:- azok végrehajtása, különös tekintettel a Közösség szükségleteivel való összhangjukra,- fejlődésüknek a keretprogramokon belül működő egyedi közvetett cselekvési programokkal való összhangja; e célból az Igazgatótanács évente egyszer véleménycserét szervez a felelős programbizottságok részére;- a különleges kutatási és technológiafejlesztési programok esetleges kiigazítása;iv. a többi közösségi szolgálattal és a harmadik felekkel ügyfél/vállalkozó elv alapján fenntartott kapcsolatok követése;v. a KKK versennyel kapcsolatos tevékenységeinek és követésüknek stratégiája;vi. a KKK éves költségvetésével kapcsolatos javaslatok megalkotása és végrehajtásuk ellenőrzése;vii. - a KKK szervezete,- pénzügyi igazgatása,- jelentősebb befektetései,- a KKK kutatási tevékenységei,- az utóbbi értékelése független szakértőkből álló "látogatócsoportokon" keresztül, azok ajánlásainak figyelembevétele;viii. személyzeti politika, különös hangsúlyt fektetve a következőkre:- a KKK személyzeti politikáját érintő javaslatok megfogalmazása,- a személyzet mobilitásához és a tudományos és technikai személyzetnek a tagállamok köz- és magántestületeivel együttműködve végrehajtott cseréivel összefüggő szempontok;ix. a KKK vezető állású személyzetének kinevezése, kinevezésük meghosszabbítása vagy megszüntetése.(3) Az Igazgatótanács az Európai Atomenergia-közösségről szóló szerződés 118. cikkének (2) bekezdése által előírt többségi alapon alakítja ki véleményét, a szavazatok súlyozása a fent említettekkel összhangban történik. Az elnök nem szavaz.A Bizottság a lehető legnagyobb mértékben figyelembe veszi az Igazgatótanács véleményét. Amennyiben a főigazgató javaslatával az Igazgatótanács nem ért egyet, a Bizottsághoz kell fordulni, amely dönt az ügyben. Az Igazgatótanácsot tájékoztatni kell a Bizottság döntéséről. Amennyiben a döntés nincs összhangban az Igazgatótanács véleményével, a Tanácsot haladéktalanul tájékoztatni kell. A Tanácsot a döntés okairól is tájékoztatni kell.Amennyiben a Bizottság nem fogadja el az Igazgatótanács által kibocsátott véleményt a Bizottság döntését igénylő ügyekben, az ilyen ügyekkel kapcsolatos intézkedéseket egy hónappal el kell halasztani; ezalatt az egy hónap alatt a kérdéses ügyet vissza kell küldeni az Igazgatótanácshoz és új véleményt kell kérni. Az új vélemény kézhezvételekor, vagy a kérdéses hónap végén a Bizottság végleges döntést hoz és döntéséről tájékoztatja az Igazgatótanácsot. Amennyiben a Bizottság nem fogadja el az Igazgatótanács véleményét, haladéktalanul tájékoztatja a Tanácsot a döntéséről és a döntés okairól. A Bizottság folyamatosan tájékoztatja az Igazgatótanácsot a KKK-val kapcsolatos döntéseiről minden olyan ügyben, amellyel kapcsolatban az Igazgatótanács véleményt nyújtott be.Az Igazgatótanács a Bizottságon keresztül a KKK-val kapcsolatos valamennyi üggyel kapcsolatban benyújthatja véleményét a Tanácshoz és az Európai Parlamenthez.(4) Az Igazgatótanács észrevételeket fűz a főigazgató által készített éves irányítási beszámolóhoz. Ezeket az észrevételeket a Bizottság által jóváhagyott éves irányítási beszámolóval együtt megküldik a Tanács és az Európai Parlament részére.Az Igazgatótanács a KKK által végrehajtott feladatok értékelésével, a Központ tudományos és technikai eredményeivel, valamint adminisztratív és pénzügyi igazgatásával kapcsolatban tanácsokkal látja el a főigazgatót; ezenkívül tanácsot ad az értékelésben részt vevő független szakértők kiválasztását érintően is. Az Igazgatótanács az ilyen értékelések eredményeihez hozzáfűzi saját megjegyzéseit.(5) Az Igazgatótanács évente legalább négyszer ülésezik.Az Igazgatótanács meghatározza saját eljárási szabályzatát, beleértve a munkájának megszervezésére vonatkozó szabályokat is.A KKK végzi az Igazgatótanács titkársági feladatait és minden szükséges információt rendelkezésre bocsát.5. cikkFelállításra kerül a KKK Tudományos Bizottsága, abból a célból, hogy segítséget nyújtson a főigazgatónak.A Tudományos Bizottság egyik felét a főigazgató által az egységek vezetői, a projektmenedzserek és a felső szintű tudományos munkatársak köréből kinevezett tagok, másik felét pedig a tudományos és technikai személyzet maguk közül választott képviselői alkotják.A főigazgató a KKK tevékenységére vonatkozó valamennyi tudományos, illetve technikai jellegű kérdésben rendszeresen konzultál a Tudományos Bizottsággal. A bizottság különösképpen a programtervezetek elkészítésében vesz részt.6. cikk(1) A főigazgató – a Tanács és az Európai Parlament által elfogadott általános politika és a Bizottság által kiadott általános iránymutatás figyelembevételével – elkészíti a KKK tevékenységi területeinek programtervezetét.(2) A programtervezetekkel kapcsolatban ki kell kérni az Igazgatótanács véleményét.(3) A Bizottság a Közösség általános politikáinak fényében, valamint a Közösség költségvetési helyzetét figyelembe véve megvizsgálja a programtervezeteket. A Szerződés rendelkezéseivel összhangban elfogadja a javaslatokat és a Tanács elé terjeszti azokat.7. cikk(1) A főigazgató felelős a KKK-ra ruházott programok megfelelő végrehajtásáért. Döntésein keresztül irányítja az intézetek és a szolgálatok működését, továbbá választ a programok célkitűzéseinek megvalósításához rendelkezésre álló módszerek közül.(2) Ellátja a Bizottságot minden, az Euratom-Szerződés 11. cikke által előírt jelentések elkészítéséhez szükséges információval.(3) A főigazgató szükség szerint biztosítja az egymás után következő programok megfelelő koordinálását és egymás közötti kapcsolatát a végrehajtás és az előkészítés során, különös tekintettel a KKK tudományos és ipari infrastruktúrájára. A főigazgató megszervezi a programok felülvizsgálatát, amire kétévenként kerül sor.8. cikk(1) A főigazgató minden évben becslést készít a programok megvalósításához szükséges összegekről, hogy lehetővé tegye a Közösség előzetes költségvetési tervezete megfelelő részének elkészítését. Ez a becslés a KKK versennyel kapcsolatos tevékenységei keretében végzett munkára vonatkozó bevételek és kiadások előrejelzését is tartalmazza.A 6. cikk a kutatási tevékenységek előzetes költségvetési tervezetének elkészítésére is vonatkozik.(2) A KKK költségeit a főigazgató engedélyezi; ő írja alá a kifizetési megbízásokat és a bevételi bizonylatokat; ő köti a szerződéseket és hagyja jóvá a KKK költségvetésén belüli pénzátcsoportosításokat.(3) A főigazgató a pénzügyi év végén az adott pénzügyi év bevételeire és kiadásaira vonatkozó kimutatást nyújt be a Bizottsághoz.(4) A Bizottság kinevezi a kötelezettségek, valamint a kiadások, illetve a bevételek ellenőrzéséért felelős tisztviselőt.(5) A Bizottság kinevez egy tisztviselőt, aki a költségek kifizetéséért, a források bevételezéséért, valamint a pénzeszközök és értékpapírok kezeléséért, illetve azok biztonságos őrzéséért felelős.9. cikk(1) A ráruházott hatáskör korlátain belül a főigazgató kinevezési jogait gyakorolja a munkatársak felett.(2) Mindazonáltal az A1 és A2 fokozatú tisztviselők és egyéb munkatársak tekintetében a személyzeti szabályzat 29., 49., 50. és 51. cikkében és a VI. címben leírt hatásköröket a főigazgató javaslata alapján a Bizottság gyakorolja.(3) A főigazgató a Bizottság nevében meghozza a felelősségi körébe tartozó személyek és berendezések biztonságának biztosításához szükséges intézkedéseket.10. cikkA főigazgató a ráruházott hatásköröket átruházhatja a főigazgató-helyettesre és az igazgatókra.Kelt Brüsszelben, 1996. április 10-én.a Bizottság részérőlÉdith Cressona Bizottság tagja[1] HL L 37., 1993.2.13., 44. o.[2] HL L 330., 1994.12.21., 64. o.[3] HL L 373., 1985.12.31., 6. o.--------------------------------------------------


title: 2011/812/EU: A Tanács határozata ( 2011. december 1. ) a Régiók Bizottsága egy svéd tagjának és egy svéd póttagjának kinevezéséről

text:
               7.12.2011

               HU

               Az Európai Unió Hivatalos Lapja

               L 324/32

         A TANÁCS HATÁROZATA
   (2011. december 1.)
   a Régiók Bizottsága egy svéd tagjának és egy svéd póttagjának kinevezéséről
   (2011/812/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a svéd kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Kent JOHANSSON hivatali idejének lejártát követően a Régiók Bizottsága egy póttagjának helye megüresedett,

               (3)

               Ewa May KARLSSON-nak a Régiók Bizottsága tagjává történő kinevezését követően egy póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Ewa-May KARLSSON, Ledamot i kommunfullmäktige, Vindelns kommun,

                     valamint

               b)

               póttagként:

                           —

                           Carola GUNNARSSON, Ledamot i kommunfullmäktige, Sala kommun.

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. december 1-jén.

            a Tanács részéről

            az elnök

         W. KOSINIAK-KAMYSZ

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2010/247/: A Tanács határozata ( 2010. április 26. ) a Régiók Bizottsága egy lengyel tagjának és egy lengyel póttagjának kinevezéséről

text:
               1.5.2010

               HU

               Az Európai Unió Hivatalos Lapja

               L 110/30

         A TANÁCS HATÁROZATA
   (2010. április 26.)
   a Régiók Bizottsága egy lengyel tagjának és egy lengyel póttagjának kinevezéséről
   (2010/247/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a lengyel kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Tadeusz WRONA hivatali idejének lejártát követően a Régiók Bizottsága egy tagjának helye megüresedett. Jan BRONŚ-nak a Régiók Bizottsága tagjává történő kinevezését követően egy póttag helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2015. január 25-ig a Régiók Bizottságába a következő személyeket nevezi ki:

               a)

               tagként:

                           —

                           Jan BRONŚ, Oleśnica polgármestere (a betöltött tisztség megváltozása),

                     és

               b)

               póttagként:

                           —

                           Zbigniew PODRAZA, Dąbrowa Górnicza polgármestere.

         2. cikk
   Ez a határozat az elfogadásának napján lép hatályba.

      Kelt Luxembourgban, 2010. április 26-án.

            a Tanács részéről

            az elnök

         M. Á. MORATINOS

      (1)  HL L 348., 2009.12.29., 22. o. és HL L 12., 2010.1.19., 11. o.


Fontos jogi nyilatkozat

|

52007IP0151

Az Európai Parlament 2007. április 25-i határozata az éghajlatváltozással foglalkozó ideiglenes bizottság felállításáról, valamint hatáskörének, összetételének és megbízatási időtartamának megállapításáról

Hivatalos Lap 074 E , 20/03/2008 o. 0652 - 0653

		P6_TA(2007)0151Éghajlatváltozással foglalkozó ideiglenes bizottságAz Európai Parlament 2007. április 25-i határozata az éghajlatváltozással foglalkozó ideiglenes bizottság felállításáról, valamint hatáskörének, összetételének és megbízatási időtartamának megállapításárólThe European Parliament,- tekintettel eljárási szabályzata 175. cikkére,- tekintettel az Elnökök Értekezletének 2007. április 19-i határozatára, amelyben egy éghajlatváltozással foglalkozó ideiglenes bizottság felállítását javasolja és meghatározza annak feladatait és összetételét,- tekintettel arra, hogy minden szinten mihamarabb konkrét intézkedéseket kell hozni az éghajlatváltozás kezelése céljából, és arra, hogy a politikai vezetőknek kell működésbe hozniuk ezt a folyamatot,- tekintettel az Európai Parlament éghajlatváltozásról szóló állásfoglalásaira, különösen a 2005. november 16-i [1], a 2006. október 26-i [2] és a 2007. február 14-i [3] állásfoglalására,- tekintettel arra, hogy össze kell gyűjteni és koordinálni kell a különböző illetékes bizottságok véleményét annak érdekében, hogy az Európai Parlament kulcsszerepet játszhasson a probléma tudatosításában és abban, hogy az éghajlatváltozás kihívását az egyik legfontosabb nemzetközi kérdésnek tekintsék,- tekintettel arra, hogy ennélfogva a munkákat és a struktúrákat ennek megfelelően kell szervezni, nevezetesen biztosítani kell a szükséges kiegészítő eszközöket a kérdés megfelelő kezeléséhez,1. úgy határoz, hogy felállít egy éghajlatváltozással foglalkozó ideiglenes bizottságot, melynek feladatai az alábbiak lesznek:a) javaslatokat fogalmaz meg az Európai Unió jövendő, éghajlatváltozással foglalkozó integrált politikájával kapcsolatban és koordinálja az Európai Parlament álláspontját a 2012 utáni időszakra vonatkozó éghajlatpolitikával foglalkozó nemzetközi keret tárgyalása során;b) éghajlatváltozásról lévén szó, elemzi és értékeli annak helyzetét, és megfelelő intézkedéseket javasol minden szinten, és azokhoz csatolja a pénzügyi kihatások és a tétlenség árának értékelését;c) elkészíti az éghajlatváltozás elleni küzdelem legújabb vívmányainak és kilátásainak lehető legteljesebb listáját, hogy a Parlament rendelkezésére álljon a szükséges részletes elemzés ahhoz, hogy politikai felelősséget vállalhasson;d) tanulmányozza e legújabb fejlemények és kilátások környezeti, jogi, gazdasági, társadalmi, geopolitikai, regionális és közegészségügyi hatását;e) elemzi és értékeli az irányadó közösségi jogszabályok eddigi alkalmazását;f) e célból kapcsolatba lép és meghallgatásokat szervez a tagállamok és harmadik országok parlamentjeivel és kormányaival, az európai intézményekkel és nemzetközi szervezetekkel, továbbá a tudományos közösség, vállalatok és a civil társadalom képviselőivel, ide értve a helyi és regionális hatóságok hálózatait is;2. úgy határoz, hogy a kérdéssel kapcsolatos közösségi jogszabályok elfogadásáért, nyomon követéséért és végrehajtásáért felelős állandó parlamenti bizottságok hatásköre változatlan marad, de az ideiglenes bizottság ajánlásokat fogalmazhat meg meghozandó intézkedésekre vagy kezdeményezésekre;3. úgy határoz, hogy az ideiglenes bizottság mandátuma tizenkét hónapra szól, 2007. május 10-étől kezdődően; ezen időszak végén jelentést kell benyújtania a Parlamentnek, amely szükség esetén tartalmazza a meghozandó intézkedésekre vagy kezdeményezésekre irányuló ajánlásokat;4. úgy határoz, hogy az ideiglenes bizottság 60 tagú lesz.[1] HL C 280. E, 2006.11.18., 120. o.[2] Elfogadott szövegek, P6_TA(2006)0460.[3] Elfogadott szövegek, P6_TA(2007)0038.--------------------------------------------------


title: 2010/424/CFSP: A Tanács 2010/424/KKBP határozata ( 2010. július 26. ) az Európai Unió grúziai megfigyelő missziójáról (EUMM Georgia) szóló 2008/736/KKBP együttes fellépés módosításáról

text:
               31.7.2010

               HU

               Az Európai Unió Hivatalos Lapja

               L 199/29

         A TANÁCS 2010/424/KKBP HATÁROZATA
   (2010. július 26.)
   az Európai Unió grúziai megfigyelő missziójáról (EUMM Georgia) szóló 2008/736/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikkének (2) bekezdésére,
   mivel:

               (1)

               A Tanács 2008. szeptember 15-én elfogadta az Európai Unió grúziai megfigyelő missziójáról (EUMM Georgia) szóló 2008/736/KKBP együttes fellépést (1).

               (2)

               Legutóbb a 2009/572/KKBP együttes fellépés (2) hosszabbította meg a 2008/736/KKBP együttes fellépést, 2010. szeptember 14-ig. Az EUMM Georgiával járó, az említett időpontig felmerülő kiadások fedezésére szánt pénzügyi referenciaösszeget 49 600 000 EUR összegben határozták meg. A pénzügyi referenciaösszeget a misszió további operatív igényeinek figyelembevétele érdekében 2 500 000 EUR összeggel meg kell emelni.

               (3)

               A 2008/736/KKBP együttes fellépést ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/736/KKBP együttes fellépés 14. cikke (1) bekezdésének helyébe a következő szöveg lép:

      „(1)   A misszióval járó kiadások fedezésére szánt pénzügyi referenciaösszeg 52 100 000 EUR.”

   2. cikk
   Ez a határozat az elfogadásának napján lép hatályba.

      Kelt Brüsszelben, 2010. július 26-án.

            a Tanács részéről

            az elnök

         C. ASHTON

      (1)  HL L 248., 2008.9.17., 26. o.

      (2)  HL L 197., 2009.7.29., 110. o.


title: Az EFTA Felügyeleti Hatóság 387/06/COL határozata ( 2006. december 13. ) az EFTA-államok közötti, a Felügyeleti Hatóság és Bíróság létrehozásáról szóló megállapodás 3. jegyzőkönyve II. részének 27. cikkében említett végrehajtási rendelkezésekről szóló 195/04/COL EFTA felügyeleti hatósági határozatnak az állami támogatások bejelentésére szolgáló egységes formanyomtatvány tekintetében történő módosításáról

text:
               11.6.2009

               HU

               Az Európai Unió Hivatalos Lapja

               L 148/35

      AZ EFTA FELÜGYELETI HATÓSÁG 387/06/COL HATÁROZATA

   (2006. december 13.)
   az EFTA-államok közötti, a Felügyeleti Hatóság és Bíróság létrehozásáról szóló megállapodás 3. jegyzőkönyve II. részének 27. cikkében említett végrehajtási rendelkezésekről szóló 195/04/COL EFTA felügyeleti hatósági határozatnak az állami támogatások bejelentésére szolgáló egységes formanyomtatvány tekintetében történő módosításáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok között létrejött, a Felügyeleti Hatóság és a Bíróság létrehozásáról szóló megállapodásra (2) és különösen a felügyeletről és a bíróságról szóló megállapodás 3. jegyzőkönyve II. részének 27. cikkére,
   MIVEL az EFTA Felügyeleti Hatóság 2004. július 14-én elfogadta a Felügyeleti és Bírósági Megállapodás 3. jegyzőkönyve II. részének 27–29. cikkében említett végrehajtási rendelkezésekről szóló 195/04/COL határozatot (3),
   MIVEL az EFTA Felügyeleti Hatóság 195/04/COL határozata létrehozta az állami támogatások bejelentésének kötelező és átfogó formanyomtatványát,
   MIVEL az EFTA Felügyeleti Hatóság új iránymutatásokat fogadott el a 2007–2013 közötti időszakra a nemzeti regionális támogatások tekintetében (4), amit majd alkalmazni kell a 2006. december 31-ét követően megadott valamennyi regionális támogatásra,
   MIVEL a 2007–2013 közötti időszakra vonatkozó nemzeti regionális támogatásokról szóló, új bizottsági iránymutatások (5) elfogadásának következményeként az Európai Bizottság módosította a bejelentési formanyomtatvány részeit (6),
   MIVEL a 2007–2013 közötti időszakra a nemzeti regionális támogatásra vonatkozó új iránymutatások EFTA Felügyeleti Hatóság általi elfogadását követően szükséges módosítani a 195/04/COL határozatban szereplő bejelentési formanyomtatvány részeit,
   az állami támogatásokkal foglalkozó tanácsadó bizottsággal 2006. november 21-én, a felügyeletről és a bíróságról szóló megállapodás 3. jegyzőkönyve II. részének 29. cikkében megállapított eljárással összhangban folytatott KONZULTÁCIÓT KÖVETŐEN,
   A KÖVETKEZŐKÉPPEN HATÁROZOTT:
   1. cikk
   Az EFTA Felügyeleti Hatóság 195/04/COL határozatának I. melléklete e határozat 1. mellékletének megfelelően módosul.
   2. cikk
   E határozatnak az Izlandi Köztársaság, a Liechtensteini Nagyhercegség és a Norvég Királyság a címzettje.
   3. cikk
   Ez a határozat a Hatóság által történő elfogadásának napját követő napon lép hatályba.
   4. cikk
   Ez a határozat kizárólag angol nyelven hiteles.

      Kelt Brüsszelben, 2006. december 13-án.

            az EFTA Felügyeleti Hatóság részéről

         Bjørn T. GRYDELAND

            elnök

         Kristján Andri STEFÁNSSON

            bizottsági testületi tag

      (1)  A továbbiakban: EGT-megállapodás.

      (2)  A továbbiakban: Felügyeleti és Bírósági Megállapodás.

      (3)  HL L 139., 2006.5.25., 37. o. és 26. sz. EGT-kiegészítés, 2006.5.25., 1. o.

      (4)  Az EFTA Felügyeleti Hatóság 2006. április 6-i 85/06/COL határozata, a Hivatalos Lapban még nem tették közzé. Az állami támogatásokról szóló iránymutatás 25B. fejezete megfelel a 2007–2013 közötti időszakra vonatkozó nemzeti regionális támogatásokról szóló bizottsági közleménynek (HL C 54., 2006.3.4., 13. o.).

      (5)  Lásd a 4. lábjegyzetet.

      (6)  A Bizottság 2006. október 24-i 1627/2006/EK rendelete a 794/2004/EK rendeletnek a támogatás bejelentéséhez használatos formanyomtatványokra vonatkozó módosításáról (HL L 302., 2006.11.1., 10. o.).

      MELLÉKLET


title: 2006/613/EK: 204. számú határozat ( 2005. október 6. ) az 1408/71/EGK és az 574/72/EGK tanácsi rendelet alkalmazásához szükséges formanyomtatványokról (E 200 sorozat) (EGT vonatkozású és az EU–Svájc-megállapodás számára jelentőséggel bíró szöveg)

text:
               16.9.2006

               HU

               Az Európai Unió Hivatalos Lapja

               L 254/1

      204. SZÁMÚ HATÁROZAT

   (2005. október 6.)
   az 1408/71/EGK és az 574/72/EGK tanácsi rendelet alkalmazásához szükséges formanyomtatványokról (E 200 sorozat)
   (EGT vonatkozású és az EU–Svájc-megállapodás számára jelentőséggel bíró szöveg)
   (2006/613/EK)
   A MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszereknek a Közösségen belül mozgó munkavállalókra, egyéni vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (1) 81. cikkének a) pontjára, melynek értelmében az igazgatási bizottság feladata minden olyan igazgatási kérdés kezelése, amely az 1408/71/EGK rendeletből és a későbbi rendeletekből ered,
   tekintettel az 1408/71/EGK rendelet végrehajtására vonatkozó szabályok megállapításáról szóló 574/72/EGK rendelet (2) 2. cikkének (1) bekezdésére, melynek értelmében az igazgatási bizottság feladata az 1408/71/EGK és 574/72/EGK rendelet alkalmazásához szükséges okmányok mintáinak kidolgozása,
   tekintettel az 1408/71/EGK és az 574/72/EGK tanácsi rendelet alkalmazásához szükséges formanyomtatványokról szóló, 2001. december 10-i 184. számú határozatra (3) (E 201-től E 207-ig, E 213 és E 215),
   tekintettel az 574/72/EGK tanácsi rendelet alkalmazásához szükséges formanyomtatványokról szóló, 2002. december 10-i 188. számú határozatra (4) (E 210 és E 211),
   mivel:

               (1)

               Az Európai Unió 2004. május 1-jei bővítése szükségessé teszi az E 200 sorozat formanyomtatványainak a módosítását.

               (2)

               Az 1993. március 17-i jegyzőkönyv VI. mellékletével kiegészített 1992. május 2-i, az Európai Gazdasági Térséget létrehozó megállapodás (EGT-megállapodás) végrehajtja az 1408/71/EGK és az 574/72/EGK rendeletet az Európai Gazdasági Térségben.

               (3)

               Az Európai Közösség és tagállamai és a Svájci Államközösség megállapodást kötött a személyek szabad mozgásáról (Svájci Megállapodás), amely 2002. június 1-jén lépett hatályba. A megállapodás II. melléklete hivatkozik az 1408/71/EGK és az 574/72/EGK rendeletre.

               (4)

               Gyakorlati okokból az Európai Unióban használt és az EGT-megállapodás, valamint a Svájci Megállapodás szerinti formanyomtatványoknak azonosaknak kell lenniük,

         A KÖVETKEZŐKÉPPEN HATÁROZOTT:

               1.

               Az E 202 az 1–9 kiegészítő oldalakkal, az E 203 mintaokmány az 1–13 kiegészítő oldalakkal, az E 205(BE), (CZ), (DK), (DE), (EE), (GR), (ES), (FR), (IE), (IT), (CY), (LV), (LT), (LU), (HU), (MT), (NL), (AT), (PL), (PT), (SI), (SK), (FI), (SE), (UK), (IS), (LI), (NO), (CH) mintaokmány, az E 207, az E 210, az E 211 mintaokmányok, az E 213 mintaokmány az 1–5 kiegészítő oldalakkal, és az E 215 mintaokmány 1 kiegészítő oldallal elfogadásra került az e rendelethez mellékelt nyomtatványokkal összhangban.

               2.

               A tagállamok illetékes hatóságai a formanyomtatványokat a mellékelt mintáknak megfelelően az érdekelt felek rendelkezésére bocsátják. A formanyomtatványoknak elérhetőknek kell lenniük a Közösség hivatalos nyelvein, mégpedig olyan formában, hogy a különböző változatok tökéletesen fedjék egymást, ezzel téve lehetővé, hogy valamennyi címzett saját nyelvén vehesse kézhez a formanyomtatványt.

               3.

               A 184. és 188. számú határozatot helyettesítő ezen határozat az Európai Unió Hivatalos Lapjában kerül közzétételre. Ezt a határozatot a közzétételét követő hónap első napjától kell alkalmazni.

            az igazgatási bizottság elnöke

         Anna HUDZIECZECK

      (1)  HL L 149., 1971.7.5., 2. o. A legutóbb a 647/2005/EK európai parlamenti és tanácsi rendelettel (HL L 117., 2005.5.4., 1. o.) módosított rendelet.

      (2)  HL L 74., 1972.3.27., 1. o. A legutóbb a 647/2005/EK rendelettel módosított rendelet.

      (3)  HL L 304., 2002.11.6., 1. o.Helyesbítve: HL L 315., 2002.11.19., 22. o.

      (4)  HL L 112., 2003.5.6., 12. o.